सपना चौधरी ने दिल्ली की सर्दी में 'तेरी आंख्या का यो काजल' पर यूं किया डांस, Video इंटरनेट पर वायरल  
सपना चौधरी का नया वीडियो
दिल्ली में कुछ यूं मचाया तहलका
तेरी आंख्या... सॉन्ग पर किया डांस
हरियाणवी (Haryanvi) ही नहीं, सपना चौधरी (Sapna Choudhary) ने अपने डांसिंग और अदाओं के जरिए भोजपुरी (Bhojpuri), पंजाबी (Punjabi) और बॉलीवुड (Bollywood) इंडस्ट्री में खूब धमाल मचाया है. पिछले दो साल से सपना चौधरी हर किसी इंडस्ट्री में काम कर चुकी हैं. उनके फैन्स की संख्या दिन-प्रतिदिन बढ़ते ही जा रहे हैं. ठंड हो या फिर गर्मी हर मौसम में सपना चौधरी अपना कोई भी इवेंट मिस नहीं करतीं. फिलहाल सपना चौधरी इन दिनों दिल्ली की सर्दी में एक इवेंट के दौरान पॉपुलर सॉन्ग 'तेरी आंख्या का यो काजल' (Teri Aakhya Ka Yo Kajal) पर डांस किया. इस गाने पर उन्होंने शानदार डांस करते हुए मौजूद दर्शकों को खूब इंटरटेन किया.
 
A post shared by Sapna Choudhary Club (@isapnachaudhary) on Jan 5, 2019 at 10:52pm PST
 
सपना चौधरी के नाम के एक फैन पेज ने एक वीडियो शेयर करते हुए जानकारी दी कि शनिवार की रात दिल्ली के तालकटोरा स्टेडियम में सपना चौधरी ने अपने पॉपुलर सॉन्ग पर शानदार डांस किया. सपना चौधरी ने रेड कलर के कॉम्बिनेशन में ड्रेस पहना हुआ था. फिलहाल सपना चौधरी इन दिनों हर ओर छाई हुई हैं. सपना चौधरी की लोकप्रियता एक समय हरियाणा तक सीमित थी लेकिन अब वे पूरे भारत में शो कर रही हैं. सपना चौधरी को लोकप्रियता दिलाने का काम 'बिग बॉस 11 (Bigg Boss 12)' ने किया. बिग बॉस में लोगों ने सपना चौधरी को पहचाना, उनके स्वभाव को जाना और उनके डांस के वे और भी फैन हो गए. बिग बॉस की वजह से उनकी पहुंचे पूरे देश तक हो गई. 
 
A post shared by Sapna Choudhary Club (@isapnachaudhary) on Jan 3, 2019 at 5:39am PST
सपना चौधरी (Sapna Choudhary) के लिए 2018 काफी खास साल रहा है, और गूगल सर्च में भी उन्होंने दिग्गजों के बीच जगह बनाई है. यही नहीं, सपना चौधरी ने बॉलीवुड की दो फिल्मों 'वीरे की वेडिंग' और 'नानू की जानू' में स्पेशल सॉन्ग भी किए. लेकिन सपना चौधरी अब बॉलीवुड में एक्टिंग डेब्यू करने जा रही हैं, और उनकी पहली फिल्म 'दोस्ती के साइड इफेक्ट्स' है. सपना चौधरी ने पिता के निधन के बाद कम उम्र में ऑर्केस्ट्रा के साथ काम करना शुरू किया था, और लंबे संघर्ष के बाद उन्होंने कामयाबी का स्वाद चखा तो फिर पीछे मुड़कर नहीं देखा.